The Return of the Pink Panther
The Return of the Pink Panther () je britanska kriminalistička filmska komedija snimljena 1975. godine u režiji Blakea Edwardsa. Predstavlja četvrti po redu film iz ciklusa o Pinku Pantheru, odnosno treći u kome ulogu policijskog inspektora Clouseaua tumači Peter Sellers. Radnja započinje kad u fiktivnoj zemlji Lugash bude ukradeno nacionalno blago, odnosno dijamant "Ružičasta pantera", te tamošnje vlasti inzistiraju da istragu provede Clouseau, koji, pak, kao glavnog sumnjivca odredi britanskog pustolova Sir Charlesa Littona (čiji lik tumači Christopher Plummer).

The Return je nakon filma Pucanj u tami ponovno okupio Sellersa, Edwardsa i kompozitora Henryja Mancinija, čijem se oduststvu često pripisuje neuspjeh danas uglavnom zaboravljenog filma Inspector Clouseau. U filmu su ponovno nastupili i Herbert Lom kao Clouseauov rastrojeni šef komesar Dreyfuss i Burt Kwouk kao njegov sluga Cato. Iako je Davida Nivena, koji je Littonov lik bio tumačio u filmu Pink Panther iz 1963. godine, zbog starosti zamijenio Plummer, film, u čijim pojedinim scenama glumica Catherine Schell, reagirajući na Sellersovu pojavu i geste, jedva suspreže smijeh, je postigao izuzetan uspjeh i u mnogo čemu revitalizirao filmsku seriju koja će dobiti još nekoliko nastavaka.

Uloge
 Peter Sellers ... Inspektor Jacques Clouseau
 Herbert Lom ... Komesar Charles Dreyfus
 Christopher Plummer ... Sir Charles Litton 
 Catherine Schell ... Lady Claudine Litton
 Burt Kwouk ... Cato Fong
 Peter Arne ... Pukovnik Sharki
 Peter Jeffrey ... General Wadafi
 Grégoire Aslan ... Šef lugaške policije
 David Lodge ... Mac
 Graham Stark ... Pepi
 Eric Pohlmann ... Debeljko 
 André Maranne ... François
 Victor Spinetti ... Hotelski recepcionar
 John Bluthal ... Slijepi prosjak
 Mike Grady ... Liftboj
 Peter Jones ... Psihijatar

Izvori

Vanjske veze
 
 
 
 

Britanski filmovi
Filmske komedije
Kriminalistički filmovi